Jonas Vingegaard

Jonas Vingegaard Hansen (* 10. december 1996, Hillerslev, Dánsko) je dánsky profesionálny cyklista jazdiaci za Visma-Lease a Bike.

 Kariéra 

 Začiatky 
Jonas sa v detstve venoval viacerým športom; hral futbal, hádzanú i bedminton. Cyklistika ho zaujala v roku 2007 počas pretekov Okolo Dánska, keď jedna z etáp viedla jeho bydliskom. Až do konca juniorskej kariéry Jonas jazdil v menších dánskych klubových celkoch, popritom pracoval v továrni na spracovanie rýb v Hanstholme. Profesionálnu kariéru začal v máji 2016 v dánskom tíme ColoQuick.

V roku 2017 si Vingegaard počas pretekov zlomil stehennú kosť a toto zranenie ho vyradilo z cyklistiky na celý rok. V nasledujúcej sezóne spočiatku nemal výrazné úspechy, no v druhej časti roka sa situácia zmenila, keď vyhral horskú časovku na Giro Ciclistico della Valle di Aosta.

 Tím Jumbo-Visma (2019) 
V roku 2019 Vingegaard podpísal zmluvu s holandským tímom Jumbo Visma a hneď v prvej sezóne získal prvé víťazstvo v šiestej etape Tour de Pologne. Svoju prvú Grand Tour absolvoval v roku 2020, konkrétne na Vuelte a España.

 Sezóna 2021 
Na prvých pretekoch sezóny, UAE Tour, Vingegaard vyhral piatu etapu. Do Tour de France vstúpil ako pomáhač pre Primoža Rogliča a ako náhradný líder svojho tímu. V prvom týždni mal Roglič niekoľko nehôd a po ôsmich etapách musel odstúpiť. Vingegaard sa tak stal lídrom tímu pre celkové poradie. Na dvoch vrcholových etapách skončil druhý za Tadejom Pogačarom a obe časovky dokončil tretí, vďaka čomu sa dostal v cieli na konečné druhé miesto. Stal sa tak druhým Dánom na pódiu Tour de France od roku 1996.

 Sezóna 2022 
Prvé víťazstvo sezóny získal Vingegaard na konci februára na preteku La Drôme Classic. V apríli na Critérium du Dauphiné ukázal svoju dobrú formu a to druhým miestom v celkovom poradí za tímovým kolegom Rogličom a víťazstvom v záverečnej etape.

Tour de France odštartoval v skvelej forme, ktorú predviedol hneď v úvodnej individuálnej časovke. V piatej etape mal Roglič nehodu a stratil čas, čo sa skoro prihodilo aj Vingegaardovi, pretože utrpel mechanický problém a na svojom bicykli nemohol ďalej pokračovať. V nasledujúcich etapách bojoval s Tadejom Pogačarom o časové prémie a etapové víťazstvá. Stal sa tak jediným pretekárom so stratou menšou než 1 minúta na čelo pretekov. Záver jedenástej etapy končil na stúpaní Col du Granon, ktoré bolo naposledy využité v ročníku 1986, v ktorom Greg LeMond zbavil Bernarda Hinaulta titul nosiča žltého dresu. Spolu s Rogličom zaútočil na Tadeja Pogačara a na Col du Galibier, ale tento útok úspech nezískal. Na záverečnom stúpaní zaútočil 5 km pred cieľom a Pogačar ho nebol schopný nasledovať. Svoj náskok postupne zvyšoval a v cieli mohol osláviť svoje prvé etapové víťazstvo na Tour de France, vo výsledku získal náskok 2 minúty a 51 sekúnd na Tadeja Pogačara. V nasledujúcej etape obhájil svoj náskok na Alpe di Huez a dostal sa tak do celkového vedenia.

V nasledujúcich etapách previedol Pogačar na Vingegaarda niekoľko neúspešných útokov. Po treťom dni voľna stratil Jumbo Visma dvoch pretekárov: Rogliča, ktorý neodštartoval kvôli svojím zraneniam, a Kruiswijka, ktorý musel odstúpiť po nehode v pätnástej etape. V sedemnástej etape v posledných 500 metroch sa pokúsil zaútočiť, ale Pogačar včas zareagoval a etapu vyhral. V poslednej dvadsiatej prvej etape Vingegaard došiel do cieľa v obklopení tímových kolegov, a stal sa tak druhým dánskym víťazom na Tour de France v histórii.

 Osobný život 
Jonas je ženatý s Trine Hansen a spolu majú dcéru Fridu. Jeho svokra, Rosa Kildhal, je víťazkou dánskej televíznej show Great Danish Bake Off. Vingegaard je fanúšikom futbalového klubu Liverpool FC.

 Výsledky 
náhľad|Jonas Vingegaard na etape Okolo Baskicka v roku 2024.
Grand Tour201920202021202220232024202520x20bod Giro------ -20x20bod Tour--2112220x20bod Vuelta-46--2-1
Etapové preteky201920202021202220232024202520x20bod Paríž – Nice----3-DNFbezrámu|20x20bod Tirreno-Adriatico--12-1 -bezrámu|20x20bod Okolo Katalánska-NS---- -20x20bod Okolo Baskicka6NS261DNF -20x20bod Tour de Romandie72NS---- -20x20bod Critérium du Dauphiné--5111-220x20bod Tour de Suisse-NS-----

 Referencie 

 Iné projekty 

Kategória:Dánski cyklisti
Kategória:Víťazi Tour de France
Kategória:Etapoví víťazi Tour de France
Kategória:Etapoví víťazi Vuelta a España